5.6.2023
ET
Euroopa Liidu Teataja
L 144/91
KOMISJONI RAKENDUSOTSUS (EL) 2023/1084, 1. juuni 2023, milles käsitletakse lahendamata vastuväiteid biotsiidile A-Quasan loa andmise tingimuste kohta vastavalt Euroopa Parlamendi ja nõukogu määrusele (EL) nr 528/2012 (teatavaks tehtud numbri C(2023) 3447 all) (EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 36 lõiget 3,
ning arvestades järgmist:
(1)
15. juunil 2021 esitas ettevõtja Menno Chemie-Vertrieb GmbH (edaspidi „taotleja“) Madalmaade pädevale asutusele taotluse biotsiidile A-Quasan (edaspidi „biotsiid“) antud riikliku loa vastastikuseks järjestikku tunnustamiseks, nagu seda on juba teinud Saksamaa, vastavalt määruse (EL) nr 528/2012 artiklile 33.
Biotsiidi, mis sisaldab toimeainena bensoehapet, on lubatud kasutada tooteliiki 3 (veterinaarhügieen) kuuluva desinfektsioonivahendina veterinaara­ sutustes, sh loomakliinikutes ja operatsiooniruumides, pindade, varustuse ning lemmikloomaesemete desinfitsee­ rimiseks.
(2)
24. oktoobril 2021 esitasid Madalmaad koordineerimisrühmale vastuväited, märkides, et biotsiid ei vasta määruse (EL) nr 528/2012 artikli 19 lõike 1 punktis a sätestatud veterinaarasutuste operatsiooniruumides kasutamise tingimusele, sest selline kasutusviis vastab tooteliigile 2 (desinfektsioonivahendid ja algitsiidid, mis ei ole mõeldud otseseks kasutamiseks inimeste või loomade puhul), ning bensoehapet ei ole kõnealuse tooteliigi puhul heaks kiidetud.
Oma seisukoha toetuseks viitasid Madalmaad Euroopa Kemikaaliameti biotsiidimäärust käsitleva juhendi 2018. aasta aprilli versiooni (2) II köitele „Efficacy – Assessment and Evaluation“ (osad B+C) (edaspidi „tõhusust käsitlevad suunised“), mille punktis 5.4.3.1 on märgitud, et biotsiidid, mida kasutatakse meditsiiniasutustes (arstikabinetid, haiglad) pindade üldiseks desinfitseerimiseks, samuti loomakliinikutes loomade läbivaatuse ja opereerimise/raviga seotud pindade desinfitseerimiseks, on määratud tooteliiki 2, samas kui spetsiaalselt veterinaarhügieeni jaoks ettenähtud tooteid (nt tooted, millel on esitatud konkreetsed väited, et see mõjub ainult veterinaarasutustes esineva sihtorganismi vastu) käsitatakse tooteliiki 3 kuuluvate toodetena.
Tõhusust käsitlevates suunistes on järgitud juhendit CA-May15-Doc8.3 (3) (edaspidi „pädevate asutuste dokument“), mille on esitanud komisjoni talitused ja mille on heaks kiitnud liikmesriikide pädevad asutused määruse (EL) nr 528/2012 rakendamiseks.
(1) ELT L 167, 27.6.2012, lk 1.
(2) Euroopa Kemikaaliamet, Guidance on the Biocidal Products Regulation, Volume II Efficacy - Assessment and Evaluation (osad B+C), versioon 3.0, aprill 2018 https://echa.europa.eu/documents/10162/23036412/bpr_guidance_assessment_evaluation_part_vol_ii_part_bc_en.
pdf/950efefa-f2bf-0b4a-a3fd-41c86daae468 (3) Euroopa Komisjon, tervise ja toiduohutuse peadirektoraat, Safety of the food chain, Pesticides and Biocides - Note for Guidance, Assignment of products used for general disinfection in veterinary practices or hospitals to product type 2 or 3 under the BPR, mai 2015.
https://circabc.europa.eu/ui/group/e947a950-8032-4df9-a3f0-f61eefd3d81b/library/0015a899-662d-4b86-ab1d-d73b42bf1888/ details